O. KOHAREVIĆ

U zraku više od 35 u moru čak 27 stupnjeva, meteorološka su obilježja jučerašnjeg dana, a toplinski val obilježit će i sljedeće dane s temperaturama blizu 40 stupnjeva, dok će tek malo svježije biti za vikend.Najavljuje to Drago Žaja iz Državnog hidrometeorološkog zavoda Pomorskog centra Split:- I sljedećih dana bit će vruće s temperaturama iznad 35 stupnjeva, malo naoblake bit će samo poslijepodne u Zagori, nešto svježije očekujemo za vikend...Ljetna žega će tako obilježiti i prvi dan kalendarskog ljeta jer ljeto stiže ovoga petka 21. lipnja u 7 sati i 4 minute i to će, kao što je poznato biti najduži dan u godini. Sunca će taj dan biti napretek,a temperature će se penjati blizu 40 stupnjeva.Sunčano će biti i u subotu, tek nešto svježije, kaže Rade Popadić iz Udruge Crometeo:- Na Jadranu će biti pretežno vedro, noću će zapuhati slab burin, a danju maestral. Minimalne jutarnje temperature u neznatnom padu, a najviše dnevne bit će od 30 do 34 stupnjeva...